Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 32/1999. (III. 31.) FVM rendelethez
Paragraph Index: 1886

20. Az új építésű és felújított állattartó épületnek az alábbi követelményeknek kell megfelelnie: 20.1. csoportosan tartott borjak részére elegendő szabad területnek kell rendelkezésre állnia ahhoz, hogy azok akadályoztatás nélkül megfordulhassanak, lefekhessenek. A minimális fekvőtér nagysága: 150 kg élősúlyig 1,5 m 2, állatonként, 20.2. egyedi boxokban tartott borjak esetében, illetve lekötéses tartási rendszerű istállókban a boxoknak, illetve az istállóknak hézagolt oldalfalúaknak kell lenniük. Az egyedi box minimális szélessége 90 cm+10 százalék, illetve a marmagasság 0,8-szerese. A szabadban elhelyezett ketrec oldalfala — az időjárás szélsőségeitől való védelem érdekében — lehet zárt. Ebben az esetben a ketrec eleje lehetőséget kell, hogy biztosítson az állat előre és oldal irányba történő kilátására. Egyúttal biztosítani kell az állat számára a száraz férőhelyet is, 20.3. a borjakat nyolchetes korukat követően egyedi ketrecben tartani csak állatorvosi kezelés, viselkedésbeli problémák vagy kezelések elvégzése miatt lehet. Az egyedi ketrec hosszúságának legalább a borjú hosszának 1,1-szeresének, szélességének legalább a borjú marmagasságával megegyezőnek kell lennie, 20.4. a csoportosan tartott borjaknak annyi helyet kell biztosítani, hogy azok akadálytalanul megfordulhassanak, lefekhessenek és felállhassanak; minden borjú számára legalább 1,5 m2 150 kg-ig, legalább 1,7 m2 150—220 kg-ig, 220 kg felett legalább 1,8 m2 területet kell biztosítani.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes